****

**REPUBLIKA HRVATSKA**

ZADARSKA ŽUPANIJA

**privlaka grb**OPĆINA PRIVLAKA

Ivana Pavla II 46

23233 PRIVLAKA

OPĆINSKI NAČELNIK

KLASA: 372-03/21-01/6

URBROJ: 2198/28-01-21-3

Privlaka, 17. prosinca 2021. godine

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14) , članka 19. Odluke o uvjetima, načinu i postupku raspolaganja nekretninama u vlasništvu Općine Privlaka („Službeni glasnik Zadarske županije“ broj 19/13) i članka 46. Statuta Općine Privlaka („Službeni glasnik Zadarske županije“ broj 05/18, 07/21) raspisuje se

# JAVNI NATJEČAJ

**za zakup građevinskog zemljišta u vlasništvu Općine Privlaka**

1. **PREDMET NATJEČAJA**

Raspisuje se natječaj za zakup sljedećih nekretnina oznake čest.zem.:

|  |  |  |  |  |  |
| --- | --- | --- | --- | --- | --- |
| **Redni broj** | **Oznaka čest.zem.** | **Namjena** | **Površina** | **Početna**  **zakupnina u kn** | **Iznos jamčevine u kn** |
| 1. | 6766/6 | Građevinsko zemljište – pretežno poslovne namjene (K1) | 2593 m2 | 170.679,87 kn | 17.067,99 kn |
| 2. | 6766/7 | Građevinsko zemljište – pretežno poslovne namjene (K1) | 1473 m2 | 96.957,75 kn | 9.695,78 kn |
| 3. | 6766/8 | Građevinsko zemljište – pretežno poslovne namjene (K1) | 1077 m2 | 70.891,72 kn | 7.089,17 kn |
| 4. | 6766/9 | Građevinsko zemljište – pretežno poslovne namjene (K1) | 1292 m2 | 85.043,73 kn | 8.504,37 kn |
| 5. | 6766/11 | Građevinsko zemljište – pretežno poslovne namjene (K1) | 1484 m2 | 91.723,78 kn | 9.172,38 kn |

upisane u zk.ul. broj 1644 k.o. Privlaka, sve vlasništvu Općine Privlaka, Privlaka, Ivana Pavla II 46, za cijelo.

Nekretnine se daju u zakup u svrhu skladištenja strojeva i opreme za obavljanje građevinskih, proizvodnih i ostalih sličnih djelatnosti.

Nekretnine koje su predmet natječaja daje se u zakup **na razdoblje od 10 godina**.

Početna zakupnina određena je sukladno procjembenim elaboratima izrađenim po stalnom sudskom vještaku za graditeljstvo i procjene nekretnina Draženu Kneževiću, struč.spec.ing.aedif. i to za nekretninu pod rednim brojem 1. procjembeni elaborat broj 08-04-2021 od 28. travnja 2021., pod rednim brojem 2. procjembeni elaborat broj 09-04-2021 od 28. travnja 2021., pod rednim brojem 3. procjembeni elaborat broj 10-04-2021 od 28. travnja 2021., pod rednim brojem 4. procjembeni elaborat broj 02-05-2021 od 11. svibnja 2021.,pod rednim brojem 5. procjembeni elaborat broj 01-02/2020 od 5. veljače 2020.

1. **OPIS NEKRETNINE KOJA JE PREDMET NATJEČAJA**

Nekretnine koja su predmet natječaja nalaze se u predjelu Sabunike, a prema urbanističkom planu uređenja (UPU-a) Općine Privlaka nalaze se unutar građevinske zone-pretežno poslovne namjene (K1). Zemljišta se daju u zakup radi skladištenja strojeva i opreme za obavljanje građevinskih, proizvodnih i ostalih sličnih djelatnosti.

1. **OPĆI UVJETI NATJEČAJA**

Pravo sudjelovanja na Natječaju imaju sve pravne osobe sa sjedištem u RH i fizičke osobe državljani RH.

Ponuda za zakup nekretnina dostavlja se u **zatvorenoj omotnici** i obvezno sadrži:

* osnovne podatke o ponuditelju (ime i prezime, prebivalište za fizičke osobe/naziv tvrtke i sjedište pravne osobe, preslika osobne iskaznice ili podatke o registraciji za pravne osobe, OIB),
* točan opis djelatnosti koju ponuditelj namjerava obavljati,
* iznos (u kunama) koji ponuditelj nudi kao zakupninu,
* potvrdu Općine Privlaka da ponuditelj nema neisplaćenih dospjelih obveza prema Općini Privlaka,
* dokaz o uplati jamčevine i broj računa ponuditelja za povrat.

\*svaki ponuditelj može predati ponudu za sve nekretnine koje se izlažu natječaju i za svaku dati zasebnu ponudu

Ponuditelji koji se natječu, moraju po svim osnovama imati podmirene dospjele obveze prema Općini Privlaka do trenutka otvaranja ponuda.

Iznos zakupnine plaća se jednom godišnje i to unaprijed za tekuću godinu, odnosno za prvu godinu zakupa u roku od 15 dana od dana sklapanja ugovora razmjerno broju mjeseci zakupa dok u narednim godinama najkasnije do kraja godine za tekuću godinu. Zakupnik je dužan, osim zakupnine plaćati i komunalnu naknadu i druge naknade koje se plaćaju uz zakupninu.

Ponuđeni iznos zakupnine ne može biti manji od iznosa navedenog u natječaju.

Ponuditelji su dužni uplatiti jamčevinu u iznosu od 10 % od početne (natječajne) zakupnine u korist Proračuna Općine Privlaka na račun IBAN HR5423900011857400004 kod Hrvatske poštanske banke d.d., model HR68 s pozivom na broj 7722 - OIB, s naznakom "*Jamčevina za sudjelovanje na javnom natječaju za zakup nekretnine*".

Uplaćena jamčevina uračunat će se najpovoljnijem ponuditelju u zakupninu, a ponuditelju koji ne uspije u natječaju uplaćena jamčevina vratiti će se u roku od 8 (osam) dana od dana okončanja postupka natječaja na broj računa koji ponuditelj u ponudi označi kao broj računa za povrat.

Ako ponuditelj čiju je ponudu Povjerenstvo zapisnički utvrdilo kao najpovoljniju odustane od svoje ponude na samom natječaju ili kasnije, a prije sklapanja Ugovora o zakupu, nema pravo na povrat jamčevine, a nekretnina će se ponovno izložiti javnom natječaju.

**Kriterij za odabir najpovoljnije ponude je najviši ponuđeni iznos zakupnine.** Troškove solemnizacije ugovora o zakupu snosi najpovoljniji ponuditelj.

Općina Privlaka i najpovoljniji ponuditelj sklopiti će ugovor o davanju u zakup predmetnog zemljišta najkasnije u roku od 15 dana od dana donošenja odluke o izboru najpovljnijeg ponuditelja.

1. **ROKOVI**

Ponude se predaju neposredno u pisarnici Općine Privlaka ili putem pošte preporučenom pošiljkom, a krajnji rok za dostavu ponuda je **15 (petnaest) dana od dana objave obavijesti o natječaju** u „Zadarskom listu“.

Sve pristigle ponude temeljem ovog natječaja otvorit će Povjerenstvo za provedbu postupka javnog natječaja dana **7. siječnja 2022. godine u 10,00 sati u prostorijama Općine Privlaka.**

Pisane ponude se dostavljaju u zatvorenoj omotnici s naznakom:

**«Ponuda za zakup nekretnine po javnom natječaju – NE OTVARATI»**

na adresu:

**OPĆINA PRIVLAKA**

**Povjerenstvo za provedbu postupka javnog natječaja**

**Ivana Pavla II 46**

**23233 Privlaka**

Konačnu odluku o odabiru najpovolnije ponude donosi Općinski načelnik temeljem prijedloga Povjerenstva.

Svaka dostavljena ponuda koja se odnosi na nekretnine izložene natječaju smatrat će se valjanom ukoliko sadrži sve tražene podatke i dokumentaciju te ukoliko je pravovremeno dostavljena.

Nerazumljive, neodređene, nepotpune i nepravovremene ponude, kao i ponude u kojima je iznos ponuđene zakupnine niži od onog određenog u natječaju neće se razmatrati.

U slučaju da dva ili više natjecatelja ponude istu cijenu, a ispunjavaju uvjete natječaja, kao najpovoljnija ponuda smatrati će se ponuda koja je prispjela prva.

Općina Privlaka zadržava pravo ne izabrati niti jednu ponudu, odnosno poništiti natječaj u cijelosti u svako doba bez obrazloženja.

OPĆINSKI NAČELNIK

Gašpar Begonja, dipl.ing.